Učenici 8.a!

Danas ćemo obraditi gradivo o izricanju pogodbe, mogućnosti i želje u složenoj rečenici.

Najprije se prisjetite glagolskog načina kondicionala. - Kondicional je glagolski način koji izriče mogućnost, želju i pogodbu pa se zato zove pogodbeni način.

Razlikujemo kondicional prvi :

npr. Kad **bih osnovao** štedionicu, ljudi **bi imali** bezbrižnu starost. (**sadašnjost)**

Razlikujemo kondicional drugi:

npr. Da sam osnovao štedionicu, ljudi **bi bili imali** bezbrižnu starost. (**prošlost**)

Razmislite kojeg biste neobičnog ljubimca vi željeli imati jer tekst koji slijedi govori upravo o njemu.

* pažljivo pročitajte tekst u udžbeniku na str. 70., 71. i 72.
* pogledajte videolekciju na sljedećoj poveznici ( Ne morate zapisivati odgovore, već usmeno odgovarajte.)

<https://www.youtube.com/watch?v=L64Vexu5h4E>

* promotrite sljedeću rečenicu i usmeno odgovorite na pitanja u nastavku

Ako bi pošla u kuću, pošao bi i Wilbur.

Koliko predikata ima rečenica? Kakva je navedena rečenica po sastavu?

Rastavite rečenicu na surečenice i utvrdite je li zavisnosložena ili nezavisnosložena.

Koja je surečenica glavna, a koja zavisna?

* u bilježnici zapišite plan ploče:

**Izricanje pogodbe, mogućnosti i želje**

ZS GS

Ako **bi pošla** u kuću, **pošao bi** i Wilbur.

↓ ↓

uvjet za ostvarenje radnja

radnje

**kondicional I. kondicional I.**

Zavisnom se surečenicom izriče **mogućnost** koju je potrebno ispuniti da bi se ostvarila radnja glavne surečenice.

GS ZS

Fern **se ne bi morala** odreći Wilbura kad **bi** zauvijek **ostao** praščić.

↓ ↓

radnja uvjet za ostvarenje radnje

**kondicional I. kondicional I.**

Zavisnom se surečenicom izriče **želja.**

ZS GS

Da **se** Fern **nije brinula** za Wilbura, on **bi uginuo**.

↓ ↓

uvjet za ostvarenje radnje radnja

**perfekt kondicional I.**

Zavisnom se surečenicom izriče **uvjet/pogodba** koju je potrebno ispuniti da bi se ostvarila radnja glavne surečenice.

**Pogodbene rečenice su zavisnosložene rečenice u kojima zavisna surečenica izriče uvjet (pogodbu, mogućnosti i želju) da bi se ostvarila radnja glavne surečenice.**

Veznici pogodbenih rečenica su: **da, kad, ako,** čestica **li** u ulozi veznika.

**U bilježnicu prepiši i riješi sljedeće zadatke.**

**1. Podcrtaj zavisne surečenice.**

a) Kad bismo bili viši, pobijedili bismo suparničku momčad.

b) Ići ćemo u šetnju ako stane kiša.

c) Išao bih i ja da imam vremena.

d) Da ga svijećom tražiš, ne bi takvog našao.

e) Svima bi nam bilo bolje da sam ja učiteljica.

f) Ako uskoro budem gotov, ići ću van.

**2. Prepiši zadanu rečenicu i dopuni rečenicu u nastavku.**

Alku mogu trkati Sinjani i ostali iz Sinjske krajine ako su junačkoga srca i struka i ako

poštenja okaljali nisu.

Upute za rješavanje zadataka koje ne trebaš prepisivati:

U ovoj složenoj rečenici podcrtana je glavna surečenica.

Da bi se radnja glavne surečenice mogla ostvariti, alkari trebaju ispunjavati važne uvjete – trebaju biti junaci i pošteni ljudi.

**Dopuni.**

Uvjeti za ostvarenje radnje glavne surečenice izrečeni su dvjema zavisnim surečenicama

koje nazivamo \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**3. Napiši u inverziji zadanu rečenicu. Pazi na pisanje zareza.**

Gledaoci će biti oduševljeni ako Rašica pobijedi.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**4. Zaokruži slovo uz rečenicu u kojoj je izrečena pogodba.**

a) Doći ću kad stane kiša.

b) Došla bih kad bi kiša stala.

**Riješene zadatke fotografiraj i pošalji u privatnoj poruci na Yammer danas (srijeda, 29..4.2020.) do 18:00 sati.**